CELEX: 32022R0089
Language: bg
Date: 2022-01-21 00:00:00
Title: Регламент за изпълнение (ЕС) 2022/89 на Комисията от 21 януари 2022 година за определяне на правила за прилагането на Директива (ЕС) 2019/883 на Европейския парламент и на Съвета по отношение на метода, който да се използва за изчисляването на достатъчния капацитет за съхранение на борда (текст от значение за ЕИП)

24.1.2022   
               
               
                  BG
               
               
                  Официален вестник на Европейския съюз
               
               
                  L 15/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/89 НА КОМИСИЯТА
         от 21 януари 2022 година
         за определяне на правила за прилагането на Директива (ЕС) 2019/883 на Европейския парламент и на Съвета по отношение на метода, който да се използва за изчисляването на достатъчния капацитет за съхранение на борда
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива (ЕС) 2019/883 на Европейския парламент и на Съвета от 17 април 2019 г. относно пристанищните приемни съоръжения за предаване на отпадъци от кораби, за изменение на Директива 2010/65/ЕС и за отмяна на Директива 2000/59/ЕО (1), и по-специално член 7, параграф 4, втора алинея от нея,
         като има предвид, че:
         
                     (1)
                  
                  
                     В член 7, параграф 4, букви а) и б) от Директива (ЕС) 2019/883 се предвижда изключение от общото задължение за предаване на всички отпадъци, превозвани на борда, в пристанището на посещение за корабите, които разполагат с достатъчен капацитет за съхранение на борда на всички отпадъци, които са били натрупани и ще бъдат натрупани по време на планираното пътуване до следващото пристанище на посещение.
                  
               
                     (2)
                  
                  
                     Като използват метода за изчисляване, определен в настоящия регламент, държавите членки следва да могат да прилагат по хармонизиран начин изключенията от общото задължение за предаване на всички отпадъци, превозвани на борда, с оглед на наличието на достатъчно място за съхранение на борда.
                  
               
                     (3)
                  
                  
                     Методът за изчисляване не следва да се прилага за обезвреждането на отпадъци съгласно приложение II към Международната конвенция за предотвратяване на замърсяването от кораби (Конвенцията MARPOL). Както е посочено в приложение II към Конвенцията MARPOL, обезвреждането на отпадъци се регулира от Конвенцията MARPOL и предаването на такива отпадъци е задължително в пристанището, където товарът се разтоварва преди натоварването на нов товар, като при определени условия се разрешава изхвърляне в морето. В зависимост от веществото, предаването на остатъци от товари, уредени в приложение II към Конвенцията MARPOL, е задължително преди заминаването, при спазване на процедурите и контрола, установени съгласно правила 13 и 16 от посоченото приложение. За остатъците от товари съгласно приложение II към Конвенцията MARPOL, съдържащи вещества от категория X, устойчиви плаващи вещества с висок вискозитет от категория Y и вещества с висок вискозитет или втвърдяващи се вещества от категория Y, се изисква задължително предварително промиване и предаване на тези отпадъци в пристанищно приемно съоръжение, определено в правила 13 и 16 от приложение II към Конвенцията MARPOL.
                  
               
                     (4)
                  
                  
                     Методът за изчисляване не следва да се прилага за пасивно уловени отпадъци. Невинаги съществува капацитет за съхранение за този вид отпадъци на борда и предаването на всички пасивно уловени отпадъци се стимулира чрез системата за покриване на разходите, посочена в член 8, параграф 2, буква г) от Директива (ЕС) 2019/883.
                  
               
                     (5)
                  
                  
                     С цел да се осигурят еднакви условия за прилагането на освобождаванията от задължението за предаване на отпадъци, посочени в член 7, параграф 4, букви а) и б) от Директива (ЕС) 2019/883, е абсолютно необходимо държавите членки да прилагат хармонизирана методика. Поради това актовете за изпълнение, приети съгласно Директива (ЕС) 2019/883, следва да бъдат под формата на регламенти за изпълнение.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Комитета по морската безопасност и предотвратяването на замърсяването от кораби,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   Държавите членки изчисляват достатъчния капацитет за съхранение на борда за целите на прилагането на член 7, параграф 4, букви а) и б) и член 9 от Директива (ЕС) 2019/883, като използват метода, определен в приложение I към настоящия регламент.
            
            
               2.   За целите на проверката на информацията, предоставена в съответствие с приложение 2 към Директива (ЕС) 2019/883, като оценяват образуването на различни видове отпадъци на борда, държавите членки вземат предвид нивата на образуване на отпадъци, посочени в приложение II към настоящия регламент.
            
            
               3.   В допълнение към нивата на образуване на отпадъци, посочени в приложение II към настоящия регламент, държавите членки могат да използват един от двата следни критерия (или и двата) за определяне на оценките за образуването на различни видове отпадъци на борда:
               
                           а)
                        
                        
                           исторически данни за образуваните отпадъци, въз основа на формулярите за предварително уведомление за отпадъци и потвържденията за предаване на отпадъци, които са налични на въпросния кораб;
                        
                     
                           б)
                        
                        
                           проверки на борда с цел получаване на информация за предишните нива на образуване на отпадъци, подробности за управлението на отпадъците на борда и специфична информация за оборудването или за конкретната търговска област, засягаща действителното ниво на образуване на отпадъци.
                        
                     
         
         
            Член 2
            Методът за изчисляване на достатъчния капацитет за съхранение на борда, определен в приложение I към настоящия регламент, не се прилага за следните видове отпадъци:
            
                        а)
                     
                     
                        видове отпадъци съгласно приложение II към Конвенцията MARPOL;
                     
                  
                        б)
                     
                     
                        пасивно уловени отпадъци.
                     
                  
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 21 януари 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 151, 7.6.2019 г., стр. 116.
      
      
         
            ПРИЛОЖЕНИЕ I
            Метод за изчисляване на достатъчния капацитет за съхранение на борда
            
                        1.
                     
                     
                        Методът използва аритметично изчисляване въз основа на оценените количества отпадъци, съхранявани на борда, спрямо максималния капацитет за съхранение.
                     
                  
                        2.
                     
                     
                        Използваният капацитет за съхранение на отпадъци (UWC), изчислен към момента на изпращане на предварителното уведомление за отпадъци до пристанището на посещение и изразен като процент от максималния капацитет за съхранение, не надвишава предварително определен праг.
                     
                  
                        3.
                     
                     
                        UWC се изчислява по следната формула:
                        
                  
                        4.
                     
                     
                        UWC трябва да отговаря на следните условия:
                     
                  UWC (%) < Праг
            където:
            A е прогнозираното количество отпадъци от даден вид, което да бъде задържано на борда в момента на напускане на пристанището на посещение (изразено в m3);
            M е максималният капацитет за съхранение (изразен в m3);
            Праг е стойността, посочена в таблица 1, за съответния вид отпадъци и за следващото пристанище на посещение.
            
               Таблица 1
            
            
               Прагове
            
            
                        Следващо пристанище на посещение
                     
                     
                        Приложение I към Конвенцията MARPOL
                     
                     
                        Приложение IV към Конвенцията MARPOL
                     
                     
                        Приложение V към Конвенцията MARPOL
                     
                     
                        Приложение VI към Конвенцията MARPOL
                     
                  
                        Следващото пристанище на посещение е пристанище на ЕС или пристанище, включено в „Групата от допълнителни избрани пристанища“
                     
                     
                        50 %
                     
                     
                        50 %
                     
                     
                        25 %
                     
                     
                        75 %
                     
                  
                        Следващото пристанище на посещение не е пристанище на ЕС, нито пристанище, включено в „Групата от допълнителни избрани пристанища“
                     
                     
                        25 %
                     
                     
                        50 %
                     
                     
                        20 %
                     
                     
                        25 %
                     
                  
                        5.
                     
                     
                        При използването на метода за изчисляване на достатъчния капацитет за съхранение на отпадъци се прилага следното:
                        
                                    а)
                                 
                                 
                                    Пристанище на посещение, както е посочено във формуляра за предварително уведомление за отпадъци, съдържащ се в приложение 2 към Директива (ЕС) 2019/883, е пристанището, към което корабът плава и на което е изпратено предварителното уведомление за отпадъци в съответствие с член 6 от Директива (ЕС) 2019/883.
                                 
                              
                                    б)
                                 
                                 
                                    Следващото пристанище на посещение е пристанището, което ще бъде посетено след отплаването, както е посочено в точка 2.5 от формуляра за предварително уведомление за отпадъци, съдържащ се в приложение 2 към Директива (ЕС) 2019/883.
                                 
                              
                                    в)
                                 
                                 
                                    В точка 3 от формуляра за предварително уведомление за отпадъци, съдържащ се в приложение 2 към Директива (ЕС) 2019/883, посоченото в шестата колона „Приблизително количество на отпадъците, които ще бъдат генерирани между уведомяването и следващото влизане в пристанище“ количество се отнася до отпадъците, образувани и предназначени за обезвреждане в пристанищно приемно съоръжение. Количествата, които могат да бъдат законно изхвърлени, не се включват в докладваната стойност.
                                 
                              
                  
                        6.
                     
                     
                        „Групата от допълнителни избрани пристанища“ включва пристанищата, които следва да се разглеждат като пристанища на ЕС за целите на прилагането на праговете, посочени в таблица 1. Пристанищата, включени в тази група, са всички пристанища, разположени в: Исландия, Норвегия, Обединеното кралство (включително остров Ман, Англо-нормандските острови и Гибралтар) и руските пристанища, разположени на Балтийско море.
                     
                  
                        7.
                     
                     
                        През първите две години от прилагането на настоящия регламент изчислената за UWC стойност в трета алинея от настоящото приложение може да се разглежда като ориентировъчна за следните видове отпадъци, представляващи остатъци от товари:
                        
                                    а)
                                 
                                 
                                    Приложение I към MARPOL — Нефт: омаслени води от миене на резервоари;
                                 
                              
                                    б)
                                 
                                 
                                    Приложение I към MARPOL — Нефт: замърсена баластна вода;
                                 
                              
                                    в)
                                 
                                 
                                    Приложение V към MARPOL — Твърди отпадъци: остатъци от товари (HME);
                                 
                              
                                    г)
                                 
                                 
                                    Приложение V към MARPOL — Твърди отпадъци: остатъци от товари (различни от HME).
                                 
                              
                  
      
      
         
            ПРИЛОЖЕНИЕ II
            
               Таблица 1
            
            
               Нива на образуване на отпадъци за приложения I, IV и V към Конвенцията MARPOL (1)
               
            
            
                        Вид отпадък
                     
                     
                        Ниво на образуване
                     
                     
                        Фактор
                     
                     
                        Третиране на борда
                     
                  
                        Омаслена трюмна вода
                     
                     
                        0,01—13 m3 на ден, по-големи кораби генерират по-големи количества.
                     
                     
                        Кондензация и течове в машинното отделение; размер на кораба.
                     
                     
                        Количеството може да бъде намалено с 65—85 % чрез използване на маслоуловител и изхвърляне на водната фракция в морето.
                     
                  
                        Омаслени остатъци (утайка)
                     
                     
                        0,01—0,03 m3 утайки на тон тежко гориво.
                        0—0,01 m3 на тон леко корабно гориво (MGO).
                     
                     
                        Вид гориво; разход на гориво.
                     
                     
                        Изпаряването може да намали количеството на утайката с до 75 % (2).
                        Изгарянето може да намали количеството на утайките с 99 % или повече.
                     
                  
                        Промиване на резервоарите (отпадъчни нефтопродукти)
                     
                     
                        от 20 до стотици m3
                        
                     
                     
                        Брой почиствания на резервоарите; товароносимост.
                     
                     
                        След утаяване водната фракция може да бъде изхвърлена в морето.
                     
                  
                        Битови отпадъчни води
                     
                     
                        0,01—0,06 m3 на човек на ден. Понякога битовите отпадъчни води се смесват с други отпадъчни води. Общият обем варира от 0,04 до 0,45 m3 на човек на ден.
                     
                     
                        Брой лица на борда; вид тоалетни; продължителност на пътуването; вид на третирането, при използването на пречиствателна станция за битови отпадъчни води или на система за раздробяване и дезинфекция възниква различно количество отпадъци
                     
                     
                        Отпадъчните води от пречиствателните станции често се изхвърлят в морето, когато това е разрешено съгласно приложение IV към Конвенцията MARPOL.
                     
                  
                        Пластмаси
                     
                     
                        0,001—0,008 m3 пластмасови отпадъци на човек на ден.
                     
                     
                        Брой лица на борда.
                     
                     
                        Често не се изгарят.
                        Замърсените пластмасови отпадъци (пластмаси, които са били в контакт с храна) често се третират като отделен поток отпадъци.
                     
                  
                        Хранителни отпадъци
                     
                     
                        0,001—0,003 m3 на човек на ден.
                     
                     
                        Брой лица на борда; провизии.
                     
                     
                        Когато това е разрешено съгласно приложение V към Конвенцията MARPOL, хранителните отпадъци често се изхвърлят в морето.
                     
                  
                        Битови отпадъци
                     
                     
                        0,001—0,02 m3 на човек на ден.
                     
                     
                        Брой лица на борда; вид използвани продукти.
                     
                     
                         
                     
                  
                        Олио за готвене
                     
                     
                        0,01—0,08 литра на човек на ден.
                     
                     
                        Брой лица на борда; вид на приготвяната храна.
                     
                     
                        Въпреки че не е разрешено, олиото за готвене в някои случаи все още се изхвърля в резервоара за утайки.
                     
                  
                        Пепел от инсинератор
                     
                     
                        0,004—0,06 m3 на месец.
                     
                     
                        Използване на инсинератор; разходи за използване на инсинератор.
                     
                     
                        Инсинераторът не се използва за всички видове отпадъци — използва се най-вече за хартия, понякога за маслени утайки.
                     
                  
                        Експлоатационни отпадъци
                     
                     
                        0,001—0,1 m3 на човек на ден.
                     
                     
                        Размер на кораба; вид на товара.
                     
                     
                         
                     
                  
                        Остатъци от товари
                     
                     
                        0,001—2 % от товара.
                     
                     
                        Вид на товара.
                        Размер на кораба.
                     
                     
                         
                     
                  
               
            
               Таблица 2
            
            
               Нива на образуване на отпадъци за приложение VI към Конвенцията MARPOL относно отпадъците (системи за пречистване на отработени газове, EGCS)
            
            
                        Вид на системите за пречистване на отработени газове
                     
                     
                        Коефициент
                     
                     
                        Мерна единица
                     
                     
                        Примери
                        (двигател с мощност 10 MW или разход на тежко гориво от 40 t/ден)
                     
                  
                        
                           Производител 1
                        
                     
                  
                        Количество утайка при отворен цикъл
                     
                     
                        0,1 
                     
                     
                        kg/MWh
                     
                     
                        0,1 x 10 MW x 24 = 24 kg/ден
                     
                  
                        Количество утайка при затворен цикъл (DAF- BOTU)
                     
                     
                        3,5  — 7,0 
                     
                     
                        kg/MWh, в зависимост от
                        специфичната консумация на гориво (SFOC), MCR и качеството на горивото
                     
                     
                        3,5 x 10 MW x 24 = 840 kg/ден
                     
                  
                        Количество утайка при затворен цикъл (BOTU-M)
                     
                     
                        3,0 
                     
                     
                        l/MWh/S%, в зависимост от SFOC, MCR и качеството на горивото
                     
                     
                        3,0 x 10 MW x 24 x S2,5 % = 1800 l//ден
                     
                  
                        
                           Производител 2
                        
                     
                  
                        Количество утайка при отворен цикъл
                     
                     
                        2,5  — 3,0 
                     
                     
                        kg/t консумирано тежко гориво
                     
                     
                        2,5 x 40 t/ден = 100 kg/ден
                     
                  
               ЗАБЕЛЕЖКА: Количеството на генерираните утайки от системата за пречистване на отработени газове зависи в крайна сметка и от индивидуалните особености на инсталацията: поради това следва да се съблюдава ръководството на системата за пречистване на отработени газове, предоставено от производителя. Информацията в таблиците е предоставена от заинтересованите дружества.
            
               (1)  Извадка от проучването на ЕАМБ „The Management of Ship-Generated Waste On-board Ship“ (Управление на борда на кораба на генерираните на кораба отпадъци), януари 2017 г.
            
               (2)  Изпаряването на водната фракция в маслена утайка е процес, който трябва да се управлява внимателно и следва да се извършва само до степента, необходима, за да може да бъде изгорена утайката, предназначена за изгаряне.